Source: https://www.jogiforum.hu/hirek/30158
Timestamp: 2019-12-10 04:27:04
Document Index: 31263996

Matched Legal Cases: ['Bíróság ', 'Bíróság ', 'bíróság ', 'Bíróság ', 'bíróság ', 'Kúria ']

Deklarált betegjogok‭ - Az Uniós normarendszer | hírek | Jogi Fórum ﻿
Deklarált betegjogok‭ - Az Uniós normarendszer
2013.08.12. Jogi Fórum / dr. Csabai Virgínia ügyvéd
Az Európai Betegjogi Charta tizennégy‭ ‬betegjogot foglal magába. A dokumentum az európai szintű betegjogi védelem‭ ‬origója. A tagállami szabályozás formálásában mindemellett fontos szerep jut az Európai Unió Bíróságának is.
Az‭ ‬európai unió egyes tagállamaiban a betegek jogai‭ ‬országonként‭ ‬eltérően kerültek szabályozásra.‭ ‬A‭ ‬2002.‭ ‬novemberében hatályba lépett Európai Betegjogi Charta,‭ ‬amely tizennégy‭ ‬betegjogot foglal magában az európai szintű betegjogi védelem‭ ‬origója.‭ ‬Az Európai Unió Betegjogi Kartája nem része ugyan a kötelező uniós direktíváknak,‭ ‬azonban az egyes betegjogok más szabályokkal való szoros normakapcsolatai okán az Európai Unió Bírósága és a Strasbourgi‭ ‬Emberi Jogi Bíróság gyakorlatában is állandó vendégszereplő.
A betegek jogainak védelme és az ezzel kapcsolatos jogi háttér kialakítása mindösszesen néhány évtizedes múltra tekint vissza.‭ ‬A‭ ’‬70-es-‭ ’‬80-as években a betegjogok még szinte ismeretlen fogalomnak számítottak,‭ ‬az egészségügyi ellátást igénybe vevő személy,‭ ‬mint individum‭ ‬jogainak kérdése‭ ‬a‭ ‬90-es évektől kezdve került előtérbe.‭ ‬Ezt a gyógyítás rohamos fejlődése,‭ ‬az orvos-‭ ‬beteg kapcsolat változása‭ ‬is indokolta.‭ ‬A technikai jellegű‭ ‬ellátáson túl egyre nyilvánvalóbb‭ ‬kívánalommá vált a betegek részéről az egyéniesített,‭ ‬emberi tényezőt is figyelembe vevő‭ ‬gyógyítás.‭
Az európai államok közül egyes nemezetek,‭ ‬mint Norvégia és Finnország úttörő szerepet játszottak a jogvédelmi háló kidolgozásának és a jogok deklarációjának folyamatában.‭ ‬A WHO által felkért jogi szakértői‭ ‬csapat munkájának eredménye az‭ ‬1994-es Amszterdami Deklaráció,‭ ‬mely‭ ‬az elsők között rögzítette a betegek jogainak általános alapelveit.‭ ‬A Deklaráció,‭ ‬mely többek között kimondta,‭ ‬hogy‭ „Mindenkinek joga van ahhoz az egészségvédelemhez,‭ ‬amely a megfelelő betegségmegelőző és gyógyító esz‬közökkel biztosítható,‭ ‬valamint ahhoz,‭ ‬hogy a legmagasabb szintű egészség megszerzésére törekedhessen‭” ‬megadta a kezdeti lendületet‭ ‬a betegjogok előretöréséhez.
A különböző európai államok más‭ – ‬más jogalkotói megoldással éltek a betegjogok törvénybe iktatása kapcsán.‭ ‬Bizonyos országokban‭ (‬pl.‭ ‬Franciaország,‭ ‬Dánia vagy Finnország‭) ‬külön betegjogi törvény életre hívásával biztosítják e jogok adaptációját,‭ ‬míg máshol‭ (‬pl.‭ ‬Belgiumban‭) ‬elszórtan,‭ ‬különböző jogszabályokban jelennek meg ezek a szabályok.‭ ‬Magyarországon nincs külön betegjogi törvény,‭ ‬a betegjogok az egészségügyről szóló‭ ‬1997.‭ ‬évi CLIV.‭ ‬törvény‭ ‬2.‭ ‬fejezetében kaptak helyet.‭ ‬Az említett törvény‭ ‬8‭ ‬betegjogot nevesít,‭ ‬melyek az alábbiak:‭ ‬az egészségügyi ellátáshoz való jog,‭ ‬az emberi méltósághoz való jog,‭ ‬a kapcsolattartás joga,‭ ‬a gyógyintézet elhagyásának joga,‭ ‬a tájékoztatáshoz való jog,‭ ‬az önrendelkezéshez való jog,‭ ‬az ellátás visszautasításának joga,‭ ‬az egészségügyi dokumentáció megismerésének joga.‭
Habár a hazai szabályozás‭ ‬úgy tűnik,‭ ‬kevesebb betegjogot nevesít,‭ ‬mint az uniós charta,‭ ‬ez csak látszólag van így,‭ ‬az uniós taxáció‭ ‬kibontja és cizellállja az egyes jogokat,‭ ‬melyeknek alapja az Európai Unió Alapjogi Chartája.‭ ‬A‭ ‬lassan több,‭ ‬mint‭ ‬10‭ ‬éve hatályban lévő‭ ‬Európai Betegjogi Chartaban rögzített jogok tulajdonképpen‭ ‬az Európai Unió Alapjogi Chartájának‭ ‬35.‭ ‬cikkén alapulnak.‭ ‬Az‭ ‬alapjogi charta‭ ‬emberi egészségvédelem magas szintjét elsőszámú prioritásként kezelő‭ ‬idézett cikkelye‭ ‬mindenkinek biztosítja‭ ‬egészségügyi ellátás igénybevételéhez,‭ ‬továbbá orvosi kezeléshez való jogot.‭
Fontos megemlíteni,‭ ‬hogy a‭ ‬Charta figyelembe veszi,‭ ‬hogy a betegjogok tiszteletben tartása mind a gyógyítás folyamatában résztvevőknek:‭ ‬orvosoknak,‭ ‬egészségügyi alkalmazottaknak,‭ ‬de maguknak az ellátást igénybe vevő betegeknek a viselkedésétől és együttműködésétől is függ,‭ ‬ezért‭ ‬nemcsak a jogokról,‭ ‬hanem a kötelezettségekről is említést tesz.‭ ‬„A jogok magától értetődőnek tartják,‭ ‬hogy mind az állampolgárok,‭ ‬mind az egészségügyi ellátás biztosítói tisztában vannak kötelezettségeikkel.‭ ‬A jogok a kötelezettségek és a felelősségek mentén jönnek létre.‭”‬
Az‭ ‬Európai Betegjogi Charta az alábbi‭ ‬14‭ ‬betegjogot deklarálja:‭
A megelőzési vizsgálatokhoz való jog‭
A hozzáféréshez való jog‭
Az információhoz való jog‭
A hozzájárulási jogosultság‭
A szabad választás joga‭
A titoktartás és a bizalmas adatkezelés biztosításának joga‭
A beteg rendelkezésére álló idő figyelembe vételének kötelezettsége
A színvonalas szolgáltatás követelménye‭
A biztonság követelménye‭
Az innováció követelménye‭
A felesleges fájdalmak elkerülésének joga‭
A személyre szabott kezelés joga
A panasznyújtás joga‭
Az eseti kompenzáció joga‭
A‭ ‬2002-ben az Active Citizenship Network által kidolgozott fenti betegjogok elévülhetetlen emberi jogok,‭ ‬melyek tiszteletben tartása és érvényre juttatása általános kívánalom,‭ ‬azonban ezek‭ ‬gyakorlati érvényesülése számos tényezőtől függ,‭ ‬az egyes országok‭ ‬egészségügyi rendszereinek szervezése,‭ ‬az adott társadalmi és politikai viszonyok‭ ‬függvénye is.‭
A fent felsorolt betegjogok szorosan kapcsolódnak egymáshoz.‭ ‬Talán nem véletlenül áll első helyen a‭ ‬megelőzési vizsgálatokhoz való jog,‭ ‬hiszen elé menni a betegség kialakulásának,‭ ‬törekedni arra,‭ ‬hogy megakadályozzuk,‭ ‬hogy a betegség kialakuljon‭ ‬-‭ ‬ennek fontos tényezője a betegségek időben való felfedezése,‭ ‬az,‭ ‬hogy ezen vizsgálatokhoz mindenki időben hozzáférhessen.‭ ‬Ez‭ ‬hosszútávon‭ ‬elősegíti a lakosság egészségügyi állapotának javulását.‭
A‭ ‬hozzáféréshez való jog,‭ ‬az információhoz való jog és a hozzájárulási jogosultság‭ ‬szorosan összefügg a tájékoztatáshoz való joggal,‭ ‬a‭ ‬szabad és felvilágosult beleegyezést feltétele.‭ ‬A megfelelő tájékoztatás valójában egy eszköze annak,‭ ‬hogy a beteg ennek ismeretében tegye meg beleegyező nyilatkozatát‭ ‬és vállalja az egyes kezelések esetleges rizikóját és következményeit.‭
Az európai kontinensen a betegjogi szabályozás‭ ‬folyamatos formálója‭ ‬és e jogok gyakorlati érvényesülésének kulcsa nemcsak‭ ‬az uniós jogalkotás,‭ ‬hanem komoly szerep jut‭ ‬az Európai Bíróságnak is,‭ ‬melynek a betegek mobilitásával kapcsolatos döntései‭ ‬és állásfoglalása kiemelendő.‭
A civil szféra és a jogvédő szervezetek működése is folyamatos mozgatórugója a fejlődésnek.‭ ‬Az Európai Parlament és a Tanács‭ ‬2011.‭ ‬március‭ ‬9-én irányelvi szinten alkotta meg‭ ‬a határon átnyúló egészségügyi ellátásra vonatkozó betegjogok érvényesítéséről szóló szabályrendszerét‭ (‬2011/24/EU irányelve‭) ‬,‭ ‬melynek a nemzeti jogokba való átültetése‭ ‬2013.‭ ‬október‭ ‬25-ig kell,‭ ‬hogy megtörténjen.
Ki fizeti a társasház közös helyiségeinek fűtési költségét? - Az Európai Bíróság ítéletet hozott (2019.12.05.)
Uniós jogot sért a gázüzemű berendezésekre vonatkozó magyar szabályozás - Kötelezettségszegési eljárás indult hazánk ellen (2019.12.04.)
A tagállamok fellazították a méhek védelmét célzó szabályozást - A Bizottság kompromisszumot kötött, az EP új tervezetet követel (2019.12.03.)
Minden tagállamnak ratifikálnia kell az Isztambuli Egyezményt! - Az EP nem törvényerejű állásfoglalása a nők védelmében (2019.12.02.)
Független-e a lengyel legfelsőbb bíróság új fegyelmi tanácsa? - Az Európai Bíróság ítéletet hozott (2019.11.26.)
dr. Fajta Gabriella : A személyhez fűződő jogok és a tájékoztatáshoz való jog relevanciája a betegellátásban, az invazív eljárást megelőző beleegyező nyilatkozat
dr. Tarics Csilla: A betegjogok hazai szabályozása, különös tekintettel a pszichiátriai betegekre
Évente 2,6 millió beteg hal meg orvosi műhiba miatt - A WHO jelentése - Szeptember 17-dike a páciensek biztonságának világnapja (2019.09.17.)
Nem biztosítottak a betegek "sürgős szükséghez" kapcsolódó jogai - Hiányosságok a vészhelyzeti betegellátásban - ÁSZ jelentés (2019.07.15.)
A bíróság köteles a kereset minden elemének érdemi vizsgálatára - Alaptörvényt sért a Kúria döntése - Alkotmánybírósági határozat (2018.12.20.)
Fizikai korlátozások nem pszichiátriai osztályon kezelt betegekkel szemben - Ombudsman: Hiányoznak a jogszabályi garanciák! (2018.07.12.)
betegjog bővebben
Vrtelné dr.Keszler Ágnes: Gyógyszer vagy nem gyógyszer? - Az elektronikus cigaretta jogi megítélése
Fridli Judit
Dr. Martini Jenõ
Orvosi műhibaperek - Gondatlan gyógyítók és súlyos következmények (2019.10.08.)
Ádám György - A műhibaperek atyja
egészségügy bővebben
Az allamfő megnevezte jelöltjét az OBH elnöki tisztségére - Áder János jelöltje a Fővárosi Ítélőtábla tanácselnöke
Milan Kundera visszakapta cseh állampolgárságát - A világhírű írót a 70-es évek végén üldözte el a kommunista rendszer
A bűnrészesség és az öngyilkosságban közreműködés bűncselekménye - Önrendelkezési jog - Mik az emberi akarat-kifejtés korlátai?
Mit takart a hűtlenség tényállása a régi magyar jogban? - Tudta-e? - Jogtörténeti nyalánkságok
Áldozatsegítő Központok - Hova fordulhat egy áldozat és mit jelent az áldozatsegítés?
Bírósági közvetítés közigazgatási perekben - Egyre több az egyezség!